ప్రభుత్వ ఖర్చులతో మొక్కులు చెల్లిస్తే తప్పేంటంటూ తెలంగాణ ముఖ్యమంత్రి కార్యాలయంలో పనిచేసే ముఖ్య ప్రజా సంబంధాల అధికారి వనం జ్వాలా నరసింహారావు రాసిన వ్యాసం అనేక సందేహాలను లేవనెత్తింది. తెలంగాణ సీఎం కేసీఆర్ ఉద్యమ నాయకుడిగా దేవుళ్లకు మొక్కులు మొక్కుకున్నారా, లేక ముఖ్యమంత్రి హోదాలో మొక్కులు మొక్కారా... అన్న సందేహాన్ని జ్వాలా తన వ్యాసంలో ప్రస్తావించలేదు. తెలంగాణ రాష్ట్రం వస్తే మొక్కులు చెల్లించుకుంటానని మొక్కుకున్నారా, లేక టీఆర్ఎస్ అధికారంలోకి వస్తే మొక్కులు చెల్లిస్తానన్నారా... అనే సందేహాన్ని కూడా ఈ వ్యాసం నివృత్తి చేయలేదు. మొక్కుల చెల్లింపులపై జరుగుతున్న చర్చంతా దీని చుట్టే తిరుగుతుంది. వ్యాసకర్త అసలు విషయాన్ని వదిలేసి ఏదేదో రాసుకొచ్చారు. అసలు విషయాన్ని అయిదారు లైనులలో ప్రస్తావించి, మిగతాదంతా దర్శనం జరిగిన తీరు, ముఖ్యమం త్రితో కలిసి దేవుడిని దర్శించుకోవడం, ముప్పై నిమిషాల పాటు దేవుని దగ్గర గడిపే అదృష్టం తనకు దక్కటం... ఇవన్నీ ఆ వ్యాసంలో చెప్పుకొచ్చారు. అంతే కాకుండా నాడు కృష్ణ దేవరాయలు, మైసూర్ మహారాజు మొక్కులు చెల్లించుకుంటే నేడు తెలంగాణ సీఎం కేసీఆర్ ఆ స్థాయిలో మొక్కులు చెల్లించారని కూడా అన్నారు.జ్వాలా తన ఆర్టికల్లో ఏమి చెప్పదలుచుకున్నారో అర్థం కాలేదు కానీ, ముఖ్యమంత్రిని పొగడడానికి తాపత్రయపడ్డారని అర్థమవుతుంది. అంతే కాకుండా మైసూర్ మహారాజు, శ్రీకృష్ణ దేవరాయలతో పోల్చి కేసీఆర్ పాలన కూడా రాజుల పాలన అని చెప్పదలుచుకున్నట్లుంది. ఇదే తన అభిప్రాయమైతే కేసీఆర్ పాలనపై ప్రజలకు తప్పుడు సంకేతాలు ఇవ్వడం తప్ప మరొకటి కాదు. ప్రస్తుతం మనం ప్రజాస్వామ్య వ్యవస్థలో ఉన్నాం. మెజార్టీ ప్రజల మనోభావాలకు అనుగుణంగా రాజ్యాంగబద్ధంగా పాలన నడుస్తుందని వ్యాసకర్తకు తెలియంది కాదు. ఇక్కడ రాచరిక పాలనకు అవకాశం ఉండదు. రాచరిక పాలనలో రాజులు తమకేది నచ్చితే అదే చేసేవారు. కానీ ప్రజాస్వామ్య వ్యవస్థలో దానికి తావు లేదు. ముఖ్యమంత్రి కార్యాలయంలో ముఖ్య ప్రజా సంబంధాల అధికారిగా పని చేస్తున్న జ్వాలాకు ఈ మాత్రం అవగాహన లేదని నేను అనుకోను. ఆయనకు గతంలో మాజీ ముఖ్యమంత్రి మర్రి చెన్నారెడ్డి దగ్గర, మాజీ గవర్నర్ జోషి దగ్గర పని చేసిన అనుభవం ఉంది. ముఖ్యంగా మర్రి చెన్నారెడ్డి దగ్గర ప్రజాసంబంధాల అధికారిగా పనిచేశారంటే... మంచి అనుభవాన్ని పొందుండాలి. ఇప్పుడు ఈయన పనిచేస్తున్న ముఖ్యమంత్రి ఉద్యమ నాయకుడు, మంచి వ్యూహకర్త, అపార పరిజ్ఞానం కలిగినవారు. తెలంగాణను సాధించి ప్రజల మన్ననలను పొందిన వ్యక్తి. అటువంటి సీఎం దగ్గర సీపీఆర్వోగా పనిచేసే వారు ఇలా రాయటం విచారకరం. జర్నలిస్టుగా ఎక్కడా పనిచేసిన అనుభవం లేకపోయినా, సుదీర్ఘకాలంగా ఆయన చేస్తున్న పని జర్నలిస్టులు చేసే పనే. జర్నలిస్టులకు రాజ్యాంగం, చట్టాల పట్లా, ప్రజాస్వామ్యం, రాజకీయ విలువలు ఇలా అన్నింటి మీద అవగాహన ఉండాలి. అందులోనూ సీఎం కార్యాలయంలో పనిచేసే వారికి మరింత ఎక్కువ అవగాహన ఉండాలి. లేదంటే.. ఆ దుష్ఫలితాలు ముఖ్యమంత్రి కార్యాలయంపైనా, ప్రభుత్వంపైనా పడే ప్రమాదముంటుంది.ఇక విషయానికి వస్తే తెలంగాణ రాష్ట్రం రావాలని ఉద్యమ నాయకు డిగా కేసీఆర్ మొక్కుకున్నారని అందరికీ తెలిసిన విషయమే. ఎందుకంటే తెలంగాణ రాష్ట్రం కోసం 1969 ఉద్యమంలో వందలాది మంది అమరులయ్యారు. ఈ దఫా ఉద్యమంలో కూడా అనేక మంది యువకులు ఆత్మబలిదానాలు చేసుకున్నారు. ఇక మళ్లీ భవిష్యత్తులో ఉద్యమాలు, బలిదానాలు, రక్తపాతాలు ఉండకూడదని ఈ ధఫా తెలంగాణ రాష్ట్రం ఏర్పడాలని దేవుళ్లకు కేసీఆర్ మొక్కుకున్నారు. దీంట్లో ఎవరికీ అభ్యంతరం ఉండదూ, ఉండాల్సిన అవసరం కూడా లేదు. అయితే ఈ మొక్కులు ఉద్యమ నాయకుడిగా మొక్కుకున్నారు. ప్రభుత్వంలోకి వచ్చాక ముఖ్యమంత్రి హోదాలో చెల్లించుకుంటే కూడా ఎవరికీ అభ్యంతరం ఉండదు. అయితే మొక్కులు చెల్లించుకోవడానికి చేసిన ఖర్చు ప్రభుత్వ ఖజానా నుంచి చెల్లించడంపైనే చర్చంతా. దీన్ని జ్వాలా ఎక్కడా ప్రస్తావించలేదు. తెలంగాణ రాష్ట్రం ఏర్పడి తమ పార్టీ అధికారంలోకి రావాలని మొక్కుకుంటే కూడా ఎవరికీ అభ్యంతరం ఉండదు. అయితే ఆ మొక్కులు ఎవరి డబ్బులతో చెల్లించుకుంటారు అనే దానిపై కూడా క్లారిటీ ఉండాలి. మరో విషయం ఏంటంటే, ఒకవేళ రాష్ట్రం వచ్చి టీఆర్ఎస్ అధికారంలోకి రాకపోతే మొక్కులు ఎలా చెల్లించుకునే వారనే చర్చ జరుగుతుంది. కేసీఆర్ వ్యక్తిగత నిధుల నుంచి కానీ, పార్టీ నిధుల నుంచి కానీ మొక్కులు చెల్లించుకోవాల్సి వచ్చేది కదా? లేకపోతే ఎప్పుడు అధికారంలోకి వస్తే అప్పుడే మొక్కులు చెల్లించుకునేవారా? కోట్ల రూపాయలు ఖర్చు పెట్టి మహా యాగం, పార్టీ సభలు సమావేశాలు నిర్వహించే కేసీఆర్ దగ్గర మొక్కులు చెల్లించుకోగలిగే ఆర్థిక స్తోమత లేదని ఎవరూ అనుకోవడం లేదు. కాకపోతే రూ.5కోట్లు ఖర్చు చేసి మొక్కులు చెల్లించుకుంటే ఆదాయపన్ను శాఖకు లెక్కలు చెప్పాల్సి ఉంటుందన్న సమస్య ఏదైనా వెంటాడి ఉంటుందన్న అనుమానం కలుగుతోంది. ఇలాంటి అనేక సందేహాలకు జ్వాలా తన వ్యాసంలో ఎక్కడా ప్రస్తావించలేదు. ప్రభుత్వ ఖర్చులతో వ్యక్తిగత మొక్కులు చెల్లించుకోవడం రాజ్యాంగబద్ధంగా సాధ్యం కాదు. రాజులు చెల్లించుకున్నారంటే అప్పుడు రాజ్యాంగం, చట్టాలు ఏమీ లేవు. రాజు చెప్పిందే శాసనం, చేసిందే చట్టం. ఇప్పుడు మనం ఆ వ్యవస్థలో లేము. కామన్ గుడ్ ఫండ్ నుంచి ఖర్చు చేస్తే తప్పేంటనే వాదన ఉంది. నాకు తెలిసినంత వరకూ నిబంధనల ప్రకారం కామన్ గుడ్ ఫండ్ నిధులతో వ్యక్తిగత మొక్కులు చెల్లించుకోవడానికి వీలులేదు. ఆ నిధులు దేవాలయాల అభివృద్ధికి, ఆలయాల మరమ్మత్తులకు ఖర్చు చేయాల్సి ఉంటుంది. మొక్కులు చెల్లింపులపై జరగాల్సిన చర్చ– మొక్కులు వ్యక్తిగతంగా మొక్కుకున్నారా? ప్రభుత్వపరంగా మొక్కుకున్నారా? కామన్ గుడ్ ఫండ్ నిబంధనలు వ్యక్తిగత మొక్కులు చెల్లించుకోవడానికి అంగీకరిస్తున్నాయా లేదా? అన్న అంశాలపై జరగాలి. అంతే కానీ అప్పుడు కృష్ణదేవరాయలు, మైసూరు మహారాజులు మొక్కులు చెల్లించుకుంటే లేని తప్పు, ఇప్పుడు కేసీఆర్ మొక్కులు చెల్లిస్తే తప్పేంటి... అన్నది కాదు. హిందూ ధార్మిక సంస్థలకు చెందిన పీఠాధిపతులూ చర్చను పక్కదారి పట్టిస్తున్నారు. ఇటువంటివారు రాసే వ్యాసాలు, చేస్తున్న వాదనలు ముఖ్యమంత్రికీ, ప్రభుత్వానికీ మేలుచేయకపోగా కీడు చేయడం ఖాయం. మరీ ముఖ్యంగా సీఎం కార్యాలయంలో పని చేసే వారు రాస్తున్న ఆర్టికల్స్ మరింత పరిణతితో కూడినవిగా ఉండాలి తప్పా, ముఖ్యమంత్రిని పొగడ్తలతో ముంచెత్తేవిగా ఉండకూడదు. దాని వల్ల వ్యాసకర్తకి లాభమేమో కానీ ప్రభుత్వానికి కానీ సీఎంకు గానీ ఏ మాత్రం ప్రయోజనం ఉండదు.ఎం. రఘునందన్ రావుబీజేపీ అధికార ప్రతినిధి
prabhutva kharchulatho mokkulu chelliste tappentantu telamgaana mukhyamantri kaaryaalayamlo panichese mukhya praja sambandhaala adhikari vanam jwala narasimhaaraavu raasina vyaasam aneka sandehaalanu levanettindi. telamgaana cm kcr udyama nayakudiga devullaku mokkulu mokkukunnara, leka mukhyamantri hodalo mokkulu mokkara... anna sandehaanni jwala tana vyaasamlo prastaavinchaledu. telamgaana rashtram vaste mokkulu chellinchukuntaanani mokkukunnara, leka trs adhikaaramloki vaste mokkulu chellistanannara... ane sandehaanni kuudaa ee vyaasam nivrutti cheyaledu. mokkula chellimpulapai jarugutunna charchanta deeni chutte tirugutundi. vyaasakarta asalu vishayaanni vadilesi ededo raasukochaaru. asalu vishayaanni ayidaru lainulalo prastaavinchi, migataadantaa darsanam jarigina teeru, mukhyamam tritho kalisi devudini darsinchukovadam, muppai nimishaala paatu devuni daggara gadipe adrushtam tanaku dakkatam... ivannee aa vyaasamlo cheppukochaaru. anthe kakunda naadu krishna devarayalu, mysur maharaju mokkulu chellinchukunte nedu telamgaana cm kcr aa sthaayilo mokkulu chellinchaarani kuudaa annaru.jwala tana aartikallo emi cheppadaluchukunnaro artham kaaledu cony, mukhyamantrini pogadadaaniki taapatrayapaddaarani ardhamavutundi. anthe kakunda mysur maharaju, srikrishna devarayalato polchi kcr paalana kuudaa rajula paalana ani cheppadaluchukunnatlu. ide tana abhipraayamaithe kcr paalanapai prajalaku tappudu sanketaalu ivvadam tappa marokati kaadu. prastutam manam prajaaswaamya vyavasthalo unnam. mejarty prajala manobhaavaalaku anugunamgaa raajyaangabaddhamgaa paalana nadustundani vyaasakartaku teliyandi kaadu. ikkada racharika paalanaku avakaasam undadu. racharika paalanalo rajulu tamakedi nachite adhe chesevaaru. cony prajaaswaamya vyavasthalo daaniki taavu ledu. mukhyamantri kaaryaalayamlo mukhya praja sambandhaala adhikaarigaa pani chestunna jwaalaaku ee maatram avagaahana ledani nenu anukonu. aayanaku gatamlo maji mukhyamantri marri chennareddy daggara, maji gavarnar joshi daggara pani chesina anubhavam undi. mukhyamgaa marri chennareddy daggara prajaasambandhaala adhikaarigaa panichesarante... manchi anubhavaanni pondundaali. ippudu eeyana panichestunna mukhyamantri udyama nayakudu, manchi vyuuhakarta, apara parignaanam kaliginavaaru. telangaananu saadhinchi prajala mannanalanu pondina vyakti. atuvanti cm daggara cprvounga panichese vaaru ilaa rayatam vichaarakaram. jarnalistugaa ekkada panichesina anubhavam lekapoyina, sudiirghakaalamgaa aayana chestunna pani jarnalistulu chese pane. jarnalistulaku raajyaangam, chattala patla, prajaaswaamyam, rajakeeya viluvalu ilaa anninti meeda avagaahana undaali. anduloonuu cm kaaryaalayamlo panichese vaariki marinta ekkuva avagaahana undaali. ledante.. aa dushfalitaalu mukhyamantri kaaryaalayampainaa, prabhutvampainaa pade pramaadamuntundi.ika vishayaaniki vaste telamgaana rashtram ravalani udyama naayaku diga kcr mokkukunnarani andarikee telisina vishayame. endukante telamgaana rashtram kosam 1969 udyamamlo vandalaadi mandi amarulayyaru. ee dafa udyamamlo kuudaa aneka mandi yuvakulu aatmabalidaanaalu chesukunnaru. ika malli bhavishyattulo udyamaalu, balidaanaalu, raktapaataalu undakudadani ee dhafa telamgaana rashtram erpadaalani devullaku kcr mokkukunnaru. deentlo evariki abhyantaram undaduu, undaalsina avasaram kuudaa ledu. ayithe ee mokkulu udyama nayakudiga mokkukunnaru. prabhutvamloki vachaka mukhyamantri hodalo chellinchukunte kuudaa evariki abhyantaram undadu. ayithe mokkulu chellinchukovadaaniki chesina kharchu prabhutva khajana nunchi chellinchadampaine charchanta. deenni jwala ekkada prastaavinchaledu. telamgaana rashtram erpadi tama party adhikaaramloki ravalani mokkukunte kuudaa evariki abhyantaram undadu. ayithe aa mokkulu evari dabbulatho chellinchukuntaaru ane daanipai kuudaa clarity undaali. maro vishayam entante, okavela rashtram vachi trs adhikaaramloki rakapothe mokkulu ela chellinchukune vaarane charcha jarugutundi. kcr vyaktigata nidhula nunchi cony, party nidhula nunchi cony mokkulu chellinchukovalsi vachedi kada? lekapothe eppudu adhikaaramloki vaste appude mokkulu chellinchukunevara? kotla roopaayalu kharchu petti mahaa yagam, party sabhalu samavesalu nirvahinche kcr daggara mokkulu chellinchukogalige aardhika stomata ledani evaruu anukovadam ledu. kakapothe roo.5kotlu kharchu chesi mokkulu chellinchukunte aadaayapannu saakhaku lekkalu cheppalsi untundanna samasya edaina ventadi untundanna anumanam kalugutondi. ilanti aneka sandehaalaku jwala tana vyaasamlo ekkada prastaavinchaledu. prabhutva kharchulatho vyaktigata mokkulu chellinchukovadam raajyaangabaddhamgaa saadhyam kaadu. rajulu chellinchukunnarante appudu raajyaangam, chattaalu emi levu. raju cheppinde saasanam, chesinde chattam. ippudu manam aa vyavasthalo lemu. kaman gud fund nunchi kharchu cheste tappentane vaadana undi. naaku telisinanta varakuu nibandhanala prakaaram kaman gud fund nidhulatho vyaktigata mokkulu chellinchukovadaaniki veeluledu. aa nidhulu devalayala abhivruddhiki, aalayaala marammattulaku kharchu cheyalsi untundi. mokkulu chellimpulapai jaragaalsina charcha– mokkulu vyaktigatamgaa mokkukunnara? prabhutvaparamgaa mokkukunnara? kaman gud fund nibandhanalu vyaktigata mokkulu chellinchukovadaaniki angikaristunnaya leda? anna amsaalapai jaragali. anthe cony appudu krishnadevaraayalu, maisuru maharajulu mokkulu chellinchukunte laeni tappu, ippudu kcr mokkulu chelliste tappenti... annadi kaadu. hindu dharmika samsthalaku chendina peethaadhipathuluu charchanu pakkadari pattistunnaru. ituvantivaaru rase vyaasaalu, chestunna vaadanalu mukhyamantriki, prabhutvaanikii melucheyakapoga keedu cheyadam khayam. mari mukhyamgaa cm kaaryaalayamlo pani chese vaaru raastunna articals marinta parinatitoe kuudinavigaa undaali tappa, mukhyamantrini pogadtalato munchettevigaa undakudadu. daani valla vyaasakartaki labhamemo cony prabhutvaaniki cony cmcu gaanee e maatram prayojanam undadu.em. raghunandan ravubijeepi adhikara pratinidhi